31999D0204
L 070/26
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 25 февруари 1999 година
за изменение на Решение 92/452/ЕИО за съставяне на списъци на екипите за събиране на ембриони, одобрени в трети страни за износа на ембриони от едър рогат добитък за Общността
(нотифицирано под номер С(1999) 417)
(текст от значение за ЕИП)
(1999/204/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 89/556/ЕИО на Съвета от 25 септември 1989 г. относно ветеринарно-санитарните условия, регулиращи търговията в рамките на Общността и вноса от трети страни на ембриони от домашни животни от рода на едрия рогат добитък (1), последно изменена с Акта за присъединяване на Австрия, Финландия и Швеция, и по-специално член 8 от нея,
като има предвид, че в Решение 92/452/ЕИО на Комисията (2), последно изменено с Решение 97/249/ЕО (3), е включен списък с одобрени в съответните трети страни екипи за събиране на ембриони и екипи, занимаващи се с производство на ембриони, за износ на ембриони на едър рогат добитък в Общността;
като има предвид, че компетентните ветеринарни служби в Австралия, Канада и Съединените американски щати са изпратили искания за внасяне на изменения в списъците с официално одобрените на тяхната територия екипи за износ на ембриони от домашни животни от рода на едрия рогат добитък за Общността; като има предвид, че вследствие на това е необходимо да се внесат изменения в списъка с одобрените екипи; като има предвид, че са получени гаранции от Комисията относно съответствието с изискванията, посочени в член 8 от Директива 89/556/ЕИО;
като има предвид, че в списъка с одобрените екипи за събиране на ембриони и екипи, занимаващи се с производство на ембриони, включен в приложението към Решение 92/452/ЕИО, вече са били неколкократно внасяни изменения; като има предвид, че в тази връзка и вследствие на това възниква необходимост от консолидиране на този списък, като се вземат предвид измененията, внесени от времето на приемане на настоящото решение;
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Екипите за събиране на ембриони и екипите, занимаващи се с производство на ембриони, изброени в списъка, включен в приложението, се одобряват за износ на ембриони от домашни животни от рода на едрия рогат добитък в Общността.
Член 2
Приложението към Решение 92/452/ЕИО се заменя с приложението към настоящото решение.
Член 3
Адресати на настоящото решение са държавите-членки.
Съставено в Брюксел на 25 февруари 1999 година.